שנה וחצי אחרי שהושבע - חמד עמאר גילה בדיון בכנסת שלא היו לו סמכויות במשרד. תזכורת: שר האוצר ליברמן העיד בעבר כי עמאר מחליף אותו בדיוני קבינט הקורונה וועדת השרים לחקיקה, לאור ביקורת על היעדרו מהם
כמעט שנה וחצי עברה מאז הציג נפתלי בנט את הממשלה שלו בכנסת, ובתוכה שר חדש במשרד האוצר: חמד עמאר. מתוך דיוני ועדת הכנסת היום (חמישי) עולה שכלל לא הייתה ישות כזו בממשלה האחרונה. אמש הבהיר סגן היועץ המשפטי לממשלה, גיל לימון, שהייתה כוונה להסדיר את הנושא אבל זה לא קרה. בדקנו, אכן הוגשה הצעת חוק ממשלתית להסדרת תפקידו כשר במשרד אבל זו לא עברה אפילו לקריאה ראשונה.  הדברים חמורים אף יותר מאחר שבעבר טען שר האוצר אביגדור ליברמן כי עאמר מייצג אותו ואת עמדת המשרד בפורום קבינט הקורונה ובוועדת השרים לחקיקה – וזאת על אף שלא הייתה לו זכות שכזו. ליברמן טען זאת לאור ביקורת בכלי התקשורת על היעדרו מהפורומים החשובים. אנחנו לא יודעים אילו הנחיות חילק עמאר לפקידי האוצר ואם חתם בשם שר האוצר על סמכויות שלכאורה הועברו אליו. אבל פעולות כאלה אכן התחרשו, אין להן תוקף חוקי. הסוגייה עלתה במהלך דיון בכנסת על הצעת החוק שתאפשר מינוי שר נוסף במשרד ממשלתי. הצעת החוק נולדה מתוך רצון לאפשר העברת סמכויות של שר הביטחון לנציג ממפלגת הציונות הדתית (המנהל האזרחי).במהלך הדיון עלתה השאלה האם יש צורך בחקיקה כדי לאפשר זאת, אז עלה מקרה הבוחן של עמאר. לימון, המשנה ליועמ"ש, הבהיר כי עמאר אולי הושבע כשר במשרד האוצר אבל כיהן כשר בלי תיק. זה אגב, בניגוד גמור לאיך שהשר הציג את עצמו ואפילו לאופן בו הוא מוצג, אפילו עכשיו, במשרד האוצר.  אבל אחד הדברים המדהימים הוא שהשר עצמו לא ידע זאת עד עכשיו. היום בדיון התפרץ עמאר ואמר "אני לא שר בלי תיק. עכשיו אמרו לי חברי הכנסת שאני שר בלי תיק, זה לא נכון, אני שר נוסף במשרד". שלמה קרעי, יו"ר הוועדה אמר לו בתגובה כי "אתמול גיל לימון סגן היועצת המשפטית לממשלה אמר את זה". עאמר התעקש: "הוא הטעה אתכם". "אז תאמר לו שיתנצל", אמר קרעי. עמאר המשיך לצעוק וטען: "הייתי שר במשרד האוצר". "להבנתנו, בעת המינוי ח"כ עמאר מונה לשר במשרד האוצר כאשר הדבר הזה היה על חשבון הצעת החוק שהונחה כדי להסדיר את המוסד הזה שנקרא כשר נוסף במשרד אבל הצעת החוק הזו לא עברה בקריאה ראשונה", הגיבה אביטל סומפולינסקי המשנה ליועמ"ש שנכחה היום בדיון. עמאר כמסרב להאמין אמר "אבל אני הושבעתי כשר במשרד האוצר". 